Δύο βρέφη τριών και εννέα μηνών νοσηλεύονται στο Ιπποκράτειο Νοσοκομείο Θεσσαλονίκης καθώς διαγνώστηκαν θετικά στον κορονοϊό. Σύμφωνα με το δελτίο ειδήσεων του ΣΚΑΪ, τα δύο βρέφη αρχικά διεκομίσθησαν στο νοσοκομείο «Γεννηματά» και στη συνέχεια μεταφέρθηκαν στο Ιπποκράτειο.

Τα δύο βρέφη νοσηλεύονται στην ειδική πτέρυγα της νεογνολογικής κλινικής που έχει διαμορφωθεί στο νοσοκομείο για όσα μωρά νοσούν από κορονοϊό και η υγεία τους είναι σε καλή κατάσταση.

Το τρίτο βρέφος 15 μηνών που μεταφέρθηκε από οικισμό Ρομά της Ξάνθης βρίσκεται διασωληνωμένο και η υγεία του είναι επιβαρυμένη.

Μέχρι αυτήν την ώρα, ιχνηλατούνται οι επαφές και των τριών βρεφών, ενώ έχει παρθεί δείγμα και από τους γονείς των μωρών τριών και εννέα μηνών.

Δείτε το βίντεο: